Гөлфия Исхакова

**Гөлфия Исхакова**, Гөлфия Заһит кызы Исхакова (Вәлиева) (*[[1957 ел]]ның [[15 февраль|15 феврале]], [[ТАССР]], [[Әлмәт районы]], [[Кәләй]]*) – мәдәният хезмәткәре, ансамбль җитәкчесе, шагыйрә, Удмуртиядә (*[[Воткинск]]*) яшәп, татар телендә иҗат итә.  Татарстан (*[[2007 ел|2007]]*) һәм  Удмуртия (*[[2007 ел|2007]]*) язучылар, РФ журналистлар (*[[2014 ел|2014]]*) берлекләре әгъзасы. С. Сөләйманова (*[[2016 ел|2016]])*, Риза Шәфи (*[[2008 ел|2008]]*) исемендәге премияләр лауреаты.

## Тәрҗемәи хәле

1957 елның 15 февралендә Татарстан АССР Әлмәт районы  Кәләй (*вариант*: Сабанчы) авылында туган. Лениногорск районы Мөэмин-Каратай авылында үскән, Иске Куак авылы мәктәбен (*[[1974 ел|1974]]*), В. Г. Садовников исемендәге Воткинск машина төзү техникумын (*[[1984 ел|1984]])*, Ижауда Удмурт республика мәдәният укуханәсен (*[[2004 ел|2004]]*) тәмамлаган. Егерме ел Воткинск машина төзү заводында технолог булып эшли. Берничә ел туган ягы Әлмәттә эшләп кайта. Воткинскида милли «Дуслык», «Тургай» (*халык ансамбле*) ансамбльләрен оештыра. 2001-2004 елларда Воткинск радиосында татарча «Сердәш» тапшыруларын әзерли һәм алып бара. «Яңарыш» газетасының (*[[Ижау]]*) Воткинскидагы хәбәрчесе була. Воткинскидагы П. И. Чайковский исемендәге бакча («Дуслык» клубы) хезмәткәре .

## Иҗаты
Шигырьләрне мәктәп елларында ук яза башлый. 1994 елдан хикәяләре, лирик шигырьләре Удмуртия, Татарстан газета-журналларында (*«[[«Яңарыш» (Ижау)|Яңарыш]]», «[[Мәдәни җомга]]», «[[Ватаным Татарстан]]», «Хәзинә», «Воткинские вести», «[[Әлмәт таңнары (газета)|Әлмәт таңнары]]», «Яшьләр заманы», «Тормыш кыры», «[[Казан утлары]]», «[[Мәйдан (журнал)|Мәйдан]]», «[[Ялкын (журнал)|Ялкын]]»*), «Язмышлар авазы» күмәк җыентыгында (*[[1998 ел|1998]], [[Ижау]]*) басыла. «Язларыма кайтам» (*[[2002 ел|2002]]*), «Ак моң алып каеннардан» (*[[2007 ел|2007]]*), балалар өчен «Президент булам» (*[[2012 ел|2012]]*), «Сукыр мәхәббәт» (*[[Казан]], [[2012 ел|2012]]*), «Изге теләкләр юллыйм» (*[[2013 ел|2013]], [[Төмән]]*), «Күңелем фасыллары» (*[[2017 ел|2017]]*) китаплары нәшер ителгән. Шигырьләренә көй язылып, җырга әйләнгән, танылган җырчылар (*мәсәлән*, Салават) репертуарында да бар. Удмурт язучылары әсәрләрен татарчага тәрҗемә итә. Үзенең шигырьләрен урысчага Сергей Вострокнутов тәрҗемә иткән .

## Бүләкләре, мактаулы исемнәре
* 2008 Риза Шәфи исемендәге премия
* 2016 Саҗидә Сөләйманова премиясе — *«Сукыр мәхәббәт» китабы ([[Казан]], [[2012 ел|2012]]) өчен кызыксындыру премиясе*.

## Гаиләсе
Әтисе Заһит, әнисе Мәгъмүрә.
Ире Дуварис Исхаков, Казан авиация институтын тәмамлагач, Воткинск машина төзү заводына эшкә юллама белән җибәрелгән. 
Балалары: *кызлары* Гөлназ (Сөнгатуллина), хисапчы, *кызлары* Гүзәл (Максимова), Удмуртия язучылар берлеге әгъзасы.

## Әдәбият
# Әдипләребез: биобиблиографик белешмәлек. 2 томда (*төзүчеләре* Р. Н. Даутов һәм Р. Ф. Рахмани).  К.: ТКН, 2009.
# Кайда да йөрәктә. Татарстаннан читтә яшәүче татар әдипләренең иҗаты (*төзүчеләр* И. М. Ибраһимов,  Р. Г. Хәннанов; *кереш сүз* Р. З. Закиров). К.: «Идел-Пресс», 2012. ISBN 978-5-85247-611-1

## Сылтамалар
*  Гөлфия Заһит кызы Исхакова (Вәлиева). «Әдипләр» (Әхмәт Дусайлының шәхси порталы)
* *Хәмидә Гайфуллина.*  Милли җанлы шагыйрә Гөлфия Исхакова. Азатлык Радиосы, 29.09.2012
*  Исхакова Гөлфия. matbugat.ru
* ВКонтактедагы сәхифәсе

## Искәрмәләр


Төркем:Татар шагыйрьләре
Төркем:Татар язучылары
Төркем:Татарстан язучылары
Төркем:Удмуртия язучылары
Төркем:XXI гасыр язучылары
Төркем:Татарстан язучылар берлеге әгъзалары
Төркем:Саҗидә Сөләйманова премиясе лауреатлары